# **ΕΛΛΗΝΙΚΗ ΔΗΜΟΚΡΑΤΙΑ**

## NOMOΣ ΒΟΙΩΤΙΑΣ

## ΔΗΜΟΣ ΛΕΒΑΔΕΩΝ

##  ΑΝΑΡΤΗΤΕΑ ΣΤΟ ΔΙΑΥΓΕΙΑ

 **ΑΡΙΘΜ.ΠΡΩΤ: 19652**

 **Λιβαδειά 3 /11/2022**

**ΑΠΟΣΠΑΣΜΑ**

Από το πρακτικό της αριθμ.2022-28ης ΜΕΙΚΤΗΣ Συνεδρίασης

του Δημοτικού Συμβουλίου Λεβαδέων

Αριθμός απόφασης  **125**

**ΘΕΜΑ : Συμμετοχή του Δήμου στη Τακτική Γενική Συνέλευση της 31-10-2022 της εταιρείας “ΕΛΙΚΩΝΑΣ-ΠΑΡΝΑΣΣΟΣ ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ ΟΤΑ” & ορισμός εκπροσώπου**

Στη Λιβαδειά σήμερα την 2α Νοεμβρίου 2022, ημέρα Τετάρτη και ώρα 18:00 μ.μ , συνήλθε σε  **μεικτή** συνεδρίαση το Δημοτικό Συμβούλιο του Δήμου Λεβαδέων  **σύμφωνα με τις** διατάξεις του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και ύστερα από την από  **19260/27-10-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 22 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος |  1 | Γιαννακόπουλος Βρασίδας  |
|  |  Μητάς Αλέξανδρος | 2  | Πούλου Γιώτα  |
|  | Τσεσμετζής Εμμανουήλ | 3  | Τόλιας Δημήτριος  |
|  | Δήμου Ιωάννης  | 4  | Γαλανός Κων/νος  |
|  | Αποστόλου Ιωάννης | 5  | Πούλος Ευάγγελος |
|  | Σάκκος Μάριος  | 6  | Τσιφής Δημήτριος |
|  | Νταντούμη Ιωάννα  | 7  | Γερονικολού Λαμπρινή  |
|  | Καράβα Χρυσοβαλάντου Βασιλική (Βάλια)  |  8 | Μπαρμπέρης Νικόλαος |
|  | Μερτζάνης Κων/νος  | 9  | Χέβα Αθανασία (Νάνσυ) |
|  |  Σαγιάννης Μιχαήλ  | 10  | Κατής Χαράλαμπος |
|  | Καπλάνης Κων/νος  | 11 | Σπυρόπουλος Δημοσθένης |
|  | Τζουβάρας Νικόλαος  |   | Οι οποίοι δεν προσήλθαν |
|  | Καράλης Χρήστος  |   | αν και κλήθηκαν νόμιμα |
|  |  Φορτώσης  Αθανάσιος |   |  |
|  | Κοτσικώνας Επαμεινώνδας   |  |  |
|  | Αρκουμάνης Πέτρος |  |  |
|  | Μπράλιος Νικόλαος  |  |  |
|  | Αλεξίου Λουκάς (απών στο 3ο -5ο Θ.Η.Δ) |  |   |
|  | Καραμάνης Δημήτριος  |  |  |
|  | Πλιακοστάμος Κων/νος  |  |  |
|  | Τουμαράς Βασίλειος  |  |  |
|  | Παπαϊωάννου Λουκάς  |  |  |
|  |  |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης .

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενη το 3*Ο* θέμα της ημερήσιας διάταξης *,* η κ. Πρόεδρος έθεσε υπόψη των μελών του Δημοτικού Συμβουλίου το υπ 18865/21-10-2022 έγγραφο της Δ/νσης Δ/κών Υπηρεσιών του Δήμου στο οποίο αναφέρονται:

Η ΕΛΙΚΩΝΑΣ – ΠΑΡΝΑΣΣΟΣ ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α με το με
αρ.πρωτ. 5910/10.10.22 έγγραφό της απέστειλε Πρόσκληση Τακτικής Γενικής Συνέλευσης με την οποία καλούνται οι Μέτοχοι της εν λόγω Α.Ε. σε Τακτική Γενική Συνέλευση που θα πραγματοποιηθεί την 31-10-2022 , ημέρα Δευτέρα και ώρα 13:00 και σε περίπτωση μη επίτευξης απαρτίας σε επαναληπτική Τακτική Γενική Συνέλευση την 07-11-2022 , ημέρα Δευτέρα και ώρα 13.00 , για συζήτηση και λήψη απόφασης των παρακάτω θεμάτων:
1. Υποβολή και έγκριση των ετήσιων οικονομικών καταστάσεων για την εικοστή έβδομη
εταιρική χρήση από 1-1-2021 έως 31-12-2021 .
2. Υποβολή και έγκριση της ‘Eκθεσης Διαχείρισης του Διοικητικού Συμβουλίου για την εικοστή έβδομη εταιρική χρήση από 1-1-2021 έως 31-12-2021 .
3. Ψηφοφορία για την απαλλαγή των μελών του Δ.Σ από κάθε ευθύνη αποζημιώσεως για τα πεπραγμένα της χρήσεως από 1-1-2021 έως 31-12-2021.
4 . Ανακοινώσεις και διάφορα άλλα θέματα , και ζητά από τους Μετόχους Δήμους της για τη συμμετοχή τους στην Τακτική Γενική Συνέλευση απόφαση αρμοδίου οργάνου καθώς και τον ορισμό εκπροσώπου του Δήμου με τον αναπληρωτή του .

Κατόπιν των ανωτέρω καλείται το Δημοτικό Συμβούλιο να αποφασίσει :

Α) Για τη συμμετοχή του Δήμου Λεβαδέων στην Τακτική Γενική Συνέλευση της Ανώνυμης
εταιρείας «ΕΛΙΚΩΝΑΣ – ΠΑΡΝΑΣΣΟΣ ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α.», της
οποίας είναι μέτοχος και η οποία θα συγκληθεί κατά την 31η Οκτωβρίου 2022 και σε περίπτωση μη επίτευξης απαρτίας σε επαναληπτική Τακτική Γενική Συνέλευση την 7η Νοεμβρίου 2022 με τα θέματα της Ημερήσιας Διάταξης που αναφέρονται στην πρόσκληση για την Τακτική Γενική Συνέλευση της 31ης -10-2022 .
Β) Τον ορισμό εκπροσώπου του Δήμου Λεβαδέων κατά τη Συνέλευση αυτή καθώς και τον αναπληρωτή αυτού , σε περίπτωση τυχόν κωλύματός του , ο οποίος θα μπορεί να λάβει το λόγο, να υποβάλει ενστάσεις, αιτήματα και προτάσεις, να ψηφίσει και, γενικότερα, να ασκήσει εξ ονόματος του Δήμου Λεβαδέων ως μετόχου όλα τα δικαιώματα του κατά τη Συνέλευση αυτήν κατά την
κρίση του.
Γ) Να εξουσιοδοτήσει τον Δήμαρχο Λεβαδέων να αναλάβει όλες τις αναγκαίες διατυπώσεις για την κατά το Νόμο και το Καταστατικό συμμετοχή του Δήμου Λεβαδέων στην προαναφερόμενη Τακτική Γενική Συνέλευση

* Στη συνέχεια ο κ. Δήμαρχος πρότεινε να οριστεί ο ίδιος εκπρόσωπος του Δήμου Λεβαδέων και αναπληρωτής του πρότεινε να είναι ο δημοτικός σύμβουλος κ. Καπλάνης Κων/νος .
* Ακολούθως το λόγο πήρε ο επικεφαλής της δημοτικής παράταξης «Λαϊκή Συσπείρωση» δημοτικός σύμβουλος **κ. Κοτσικώνας Επαμεινώνδας ,** ο οποίος είπε ότι λόγω της φύσεως και του σκοπού του οργανισμού, η παράταξή της διαφωνεί .Επιπλέον τόνισε ότι η εταιρεία αυτή είναι Α.Ε λειτουργεί με ιδιωτικοοικονομικά κριτήρια, ανεξέλεγκτα και δημιουργεί προβλήματα καθώς έχει οικονομικά προβλήματα . Ασκεί επιχειρηματική δράση και ποτέ δεν έχει γίνει ενημέρωση στο Δημοτικό Συμβούλιο όσον αφορά τους ισολογισμούς και απολογισμούς της. Για όλους τους παραπάνω λόγους θα απέχουν της ψηφοφορίας στο το εν λόγω θέμα.
* Απαντώντας ο κ. Δήμαρχος είπε ότι υπάρχει διαφάνεια στα οικονομικά της Εταιρείας και είναι στη διάθεση των δημοτικών συμβούλων όποτε και αν επιθυμούν να τους γνωστοποιηθούν. Γίνεται συνεχής αγώνας για την ένταξη τόσο του Δήμου αλλά και ιδιωτών στα προγράμματα από τους υπαλλήλους της Εταιρείας, των οποίων η πληρωμή γίνεται πάντα με καθυστέρηση πολλών μηνών και όταν υπάρχει η σχετική εκταμίευση χρημάτων.

Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* τις διατάξεις του άρθρου 74 του Ν. 4555/2018 (αντικατάσταση του άρθρου 67 του Ν. 3852/2010) **,**
* Τις διατάξεις της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»
* Τις διατάξεις της υπ΄αριθμ 380/2022 εγκυκλίου του ΥΠ.ΕΣ. (ΑΔΑ: ΩΖ2Χ46ΜΤΛ6-97Χ) «Κατάργηση των διατάξεων του άρθρου 67 του ν. 4830/ 2021 (Α’ 169) αναφορικά με τους τρόπους λήψης αποφάσεων των συλλογικών οργάνων των δήμων και των διοικητικών συμβουλίων των εποπτευόμενων νομικών τους προσώπων.»
* Τις διατάξεις του άρθρου 48 «Τρόπος λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους - Κατάργηση παρ. 1 άρθρου 10 της από 11.3.2020 Πράξης Νομοθετικού Περιεχομένου » του Ν.4940/2022 (Α’ 112)
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018
* το υπ αριθμ. υπ 18865/21-10-2022 έγγραφο της Δ/νσης Διοικητικών Υπηρεσιών του Δήμου
* - Την παρ. 2 της Εγκυκλίου ΥΠ.ΕΣ 93/2019 ( ΑΔΑ : ΩΓ88465ΧΘ7-ΘΙΡ) σύμφωνα με την οποία : “.Αν κάποιο μέλος του συμβουλίου ή της επιτροπής αρνηθεί ψήφο ή δώσει λευκή ψήφο, λογίζεται ως παρόν μόνο για την ύπαρξη της απαρτίας και η ψήφος του δεν υπολογίζεται στον σχηματισμό της απαιτούμενης πλειοψηφίας καθώς δεν προσμετράται ούτε στις θετικές ούτε στις αρνητικές ψήφους.”
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης
* Την μεταξύ των μελών του συζήτηση σύμφωνα με τα πρακτικά.

 **ΑΠΟΦΑΣΙΖΕΙ ΟΜΟΦΩΝΑ**

**Α)** Εγκρίνειτη συμμετοχή του Δήμου Λεβαδέων στην επαναληπτική Τακτική Γενική Συνέλευση της Ανώνυμης εταιρείας «ΕΛΙΚΩΝΑΣ – ΠΑΡΝΑΣΣΟΣ ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α.», της οποίας είναι μέτοχος και η οποία θα συγκληθεί την 7η Νοεμβρίου 2022, ή λόγω μη επίτευξης απαρτίας την 31η Οκτωβρίου 2022, με τα θέματα της Ημερήσιας Διάταξης που αναφέρονται στην υπ αριθμ.5910/10-10-2022 πρόσκληση για την Τακτική Γενική Συνέλευση .

**Β)** Ορίζει εκπρόσωποτου Δήμου Λεβαδέων σε αυτή την Τακτική Γενική Συνέλευση , τον Δήμαρχο Λεβαδέων κ. Ιωάννη Δ. Ταγκαλέγκα , ο οποίος θα μπορεί να λάβει το λόγο, να υποβάλει ενστάσεις, αιτήματα και προτάσεις, να ψηφίσει και, γενικότερα να ασκήσει εξ ονόματος του Δήμου Λεβαδέων ως μετόχου όλα τα δικαιώματά του κατά τη Συνέλευση αυτήν κατά την κρίση του. Σε περίπτωση τυχόν κωλύματός του θα αναπληρώνεται από τον δημοτικό σύμβουλο κ. Καπλάνη Κων/νο.

**Γ)** Εξουσιοδοτεί τον Δήμαρχο Λεβαδέων να αναλάβει όλες τις αναγκαίες διατυπώσεις για την κατά το Νόμο και το Καταστατικό συμμετοχή του Δήμου Λεβαδέων στην προαναφερόμενη Τακτική Γενική Συνέλευση.

Δεν μετείχαν της ψηφοφορίας οι δημοτικοί σύμβουλοι κ.κ. Κοτσικώνας Επαμεινώνδας, Αρκουμάνης Πέτρος, Μπράλιος Νικόλαος .

**Η παρούσα απόφαση πήρε τον αριθμό 125**

**Η Πρόεδρος του Δ.Σ.**

**Καράβα Χρυσοβαλάντου Βασιλική (Βάλια)**

 **ΤΑ ΜΕΛΗ**

|  |  |  |  |
| --- | --- | --- | --- |
|  |  |   |  ΠΙΣΤΟ ΑΠΟΣΠΑΣΜΑ |
| 1 |  | Μητάς Αλέξανδρος |  Λιβαδειά αυθημερόν  |
| 2 |  | Καλογρηάς Αθανάσιος |  Ο Δήμαρχος Λεβαδέων |
| 3 |  | Τσεσμετζής Εμμανουήλ |  |
| 4 |  | Δήμου Ιωάννης  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Αποστόλου Ιωάννης |   |
| 6 |  | Σάκκος Μάριος  |  |
| 7 |  | Νταντούμη Ιωάννα  |  |
| 8 |  | Μερτζάνης Κων/νος  |  |
| 9 |  | Σαγιάννης Μιχαήλ  |  |
| 10 |  | Καπλάνης Κων/νος  |  |
| 11 |  | Τζουβάρας Νικόλαος  |  |
| 12 |  | Φορτώσης Αθανάσιος |  |
| 13 |  | Καραλής Χρήστος |  |
| 14 |  | Κοτσικώνας Επαμεινώνδας |  |
| 15 |  | Αρκουμάνης Πέτρος |  |
| 16 |  | Μπράλιος Νικόλαος |  |
| 17 |  |  Καραμάνης Δημήτριος  |  |
| 18 |  | Πλιακοστάμος Κων/νος |  |
| 19 |  | Τουμαράς Βασίλειος |  |
| 20 |  | Παπαϊωάννου Λουκάς  |  |